407 



er fleraarige Planter, der kommer igen fra Aar til andet og mange 

 Steder optræder i store Masser, saafremt Forholdene ikke forstyrres 

 ved Menneskets Indgriben. 



Slægten Vandaks (Potamogeton), som i den nordiske Flora er 

 repræsenteret ved ret mange Arter, kendetegnes bl. a. derved, at 

 Blomsterne, som Navnet antyder, sidder i et Aks, der sædvanligvis 

 er temmelig kort, saaledes som det sés hos en af de hyppigste Arter, 

 den paa Tavle 487 afbildede Hjærtebladet Vandaks (Fig. 1). 

 Blomsterne er 4-tallige (Fig. 2) og bestaar kun af Forplantnings- 

 blade: 4 Støvblade og 4 Støvveje. Som en Slags Erstatning for 

 Biosteret findes der paa Rygsiden af Støvdragerne nogle bladagtige 

 Udvækster, som utvivlsomt tjener til Beskyttelse for de unge Støv- 

 knapper. Hos alle Arter hæves Blomsterne under Blomstringen 

 op over Vandet. Hos de med Flydeblade udstyrede Arter hjælper 

 disse Blade sikkert til at holde Blomsterakset oppe over Vand- 

 fladen; andre Arters Blomsterakser er tykke og saa fyldte med 

 Luftrum, at de derved bliver lettere end Vandet. Blomsterne er 

 mere eller mindre førsthunnede, og Bestøvningen foregaar, som det 

 let vil indses, ved Vindens Hjælp. Efter Bestøvningen føres Akset 

 snart ned under Vandet, og her foregaar Frugtens Modning. Smaa- 

 frugterne (Fig. 3) er Stenfrugter, ofte med et luftfyldt Kød, der be- 

 tinger, at Frugterne i nogen Tid kan flyde om paa Vandets Over- 

 flade og spredes; naar Luftrummene efterhaanden fyldes med Vand, 

 vil Frugterne naturligvis synke til Bunds. Paa et Længdesnit af 

 Frugten (Fig. 4) ses, at Kimen er stærkt krummet. 



Hjærtebladet Vandaks er en god Type paa de submerse Vand- 

 aks med brede Undervandsblade og uden Flydeblade. De i 2 Rækker 

 siddende Blade er hjærtedannede og har en stængelomfattende 

 Grund; i Randen er de svagt bølgede, og de har en ejendommelig 

 dybt mørkegrøn Farvetone, der meget ofte gaar over i det brun- 

 lige. Denne Art forekommer i Søer, Aaer og store Grøfter i hele 

 Norden. Den blomstrer i Juli Maaned. 



Tav. 487. Fig. 1. Del af et Eksemplar med Blomster og Frugter. Fig. 2. 

 Blomst (Vi). Fig. 3. Frugt (Vi). Fig. 4. Smaafrugt i Længdesnit (Vi). 



